A projekt alapvető célja egy egészséges, motiváló környezet megteremtése. A projekt keretében nyílászárócserére valamint utólagos külső hőszigetelésre kerül sor. 

A projekt tárgya a 3980 Sátoraljaújhely, Balassi B. u. 4. hrsz: 1175/1 szám alatt található Magyar- Szlovák Két Tanítási Nyelvű Nemzetiségi Általános Iskola épületeinek energetikai felújítása. A fejlesztést jelentős mértékben indokolja, hogy az intézmény fenntartási költségei nagyon magasak, komoly terheket jelentenek az üzemeltetőnek. A növekvő energiaárak valamint a környezettudatosság mely fontos szerepet játszik napjainkban, mind a megvalósítás mellett szól. 

A projekt megvalósítása során kiemelt szempont az épület energiahatékonyságának megteremtése. A megvalósulás esetén az épület várható üzemeltetési költségei jelentős mértékben csökkennek, mely a hosszú távú fenntarthatóságot helyezi prioritásba. Az épület jelenlegi nyílászárói elavultak, jelentős mértékben elvetemedtek, így nehezen vagy egyáltalán nem záródnak, ezért a projekt keretében nyílászárócserére valamint utólagos külső hőszigetelésre kerül sor. 

A fejlesztés megvalósítását követően az épület primer energia fogyasztása mérséklődik, ezen pozitív hatások pedig közrejátszanak az ÜHG kibocsátás csökkentésében mely korunk legnagyobb problémája. 

A fejlesztés megvalósításával az épületek arculata modernizálódna, energiahatékonyságuk jelentős mértékben javulna. A projekt elsődleges célkitűzése a költségcsökkentés, valamint a környezeti terhelés csökkentése.

Sajtóközlemény

A Sátoraljaújhelyi Szlovák nemzetiségi Iskolában megkezdődik az energetikai fejlesztés